S-63/2016

Mál þetta, sem þingfest var þann 19. maí sl. og dómtekið 25. sama mánaðar, er höfðað með ákæru útgefinni af lögreglustjóranum á Suðurlandi þann 12. apríl 2016, á hendur E-kk-þgf K-kk-þgf K-kk-þgf, , til heimilis að Austurbergi 36, Reykjavík og A

Þáttur ákærðu A var klofinn úr út máli þessu í mál nr. S-79/2016, þann 25. maí sl., og bíður nú aðalmeðferðar. Varðar mál þetta því aðeins þátt ákærða E-kk-ef K-kk-ef, sem ákærður er ásamt meðákærðu:

„fyrir þjófnað

með því að hafa, síðdegis mánudaginn 23. febrúar 2015 í verslun Bónus við Sunnumörk í Hveragerði, í samverknaði stolið 9 pörum af sokkum, vettlingum og tveimur [sic] nærbuxum samtals að verðmæti kr. 5.918,-, sem ákærðu stungu ofan í veski sem ákærða A hafði meðferðis og yfirgáfu síðan verslunina án þess að greiða fyrir hinar þjófstolnu vörur.

Telst brot ákærðu varða við 1. mgr. 244. gr. almennra hegningarlaga nr. 19, 1940.

Þess er krafist að ákærðu verði dæmd til refsingar og til greiðslu alls sakarkostnaðar.“

Í ákæru er tilgreind svohljóðandi einkaréttarkrafa:

„Einkaréttarkrafa

Í málinu gerir F-kk-nf Á-kk-nf, kt. 120961-3499 kröfu fyrir hönd Haga hf., kt. 670203-2120 um að ákærðu verði með dómi gert að greiða skaðabætur samtals að fjárhæð kr. 5.918,- auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 23.02.2015 og þar til mánuður er liðinn frá birtingu kröfunnar, en síðar dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi til greiðsludags. Þá er krafist málskostnaðar að skaðlausu.“

Ákærði E-x-x K-kk-nf kom fyrir dóm þann 25. maí sl., ásamt G-kk-þgf S-x-x R-kk-þgf hdl., sem skipaður hafði verið verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru, en kvaðst þó hafa staðið einn að brotinu. Þá samþykkti ákærði framkomna bótakröfu.

Með vísan til skýlausrar játningar ákærða og þar sem dómurinn taldi ekki ástæðu til að draga í efa að játning hans væri sannleikanum samkvæm, hvað varðar hans þátt í málinu, var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði E-kk-nf K-kk-nf hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði ákærða E-kk-ef K-kk-ef hefur hann sextán sinnum áður gerst sekur um refsiverða háttsemi, þar af sex sinnum vegna auðgunarbrota. Þann 16. desember sl., var ákærði fundinn sekur um líkamsárás, þjófnað, umferðarlagabrot og fíkniefnalagabrot, og hann dæmdur til að sæta fangelsi í 10 mánuði. Að öðru leyti hefur sakaferill ákærða ekki áhrif við ákvörðun refsingar í máli þessu. Brot það sem ákærði er nú fundinn sekur um er framið fyrir uppkvaðningu áðurgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Er það mat dómsins að brot ákærða nú hefði ekki leitt til þyngri refsingar en ákærða var gert að sæta í áðurgreindum dómi. Verður ákærða því ekki gerð sérstök refsing í máli þessu.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans er þykir hæfilega ákveðin 180.000 kr., að teknu tilliti til virðisaukaskatts, og ferðakostnaður verjanda sem nemur 26.400 kr.

Í gögnum málsins er að finna skjal með yfirskriftinni „refsi- og bótakrafa“. Að mati dómsins uppfyllir áðurnefnt kröfuskjal bótakrefjanda skilyrði 2. mgr. 173. gr. laga nr. 88/2008, um greinargerð kröfuhafa. Ákærði hefur verið fundinn sekur um brot það sem greinir í ákæru og ber ábyrgð á tjóni því er af broti hans hlaust. Þá hefur hann og samþykkt kröfu bótakrefjanda. Að framangreindu virtu þykir rétt að fallast á kröfu bótakrefjanda, líkt og greinir í dómsorði, að öðru leyti en því er varðar kröfu um málskostnað, enda verður ekki séð að bótakrefjandi hafi borið nokkurn kostnað af því að halda kröfu sinni til streitu fyrir dómi. Samkvæmt gögnum málsins var umrædd bótakrafa kynnt ákærða við skýrslutöku hjá lögreglu þann 18. febrúar 2016.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, E-kk-þgf K-kk-þgf K-kk-þgf, er ekki gerð sérstök refsing.

Ákærði greiði sakarkostnað, samtals 206.400 kr., þar af þóknun skipaðs verjanda síns, G-kk-ef S-x-x R-kk-ef hdl., 180.000 krónur, að teknu tilliti til virðisaukaskatts, og ferðakostnað verjanda 26.400 krónur.

Ákærði greiði Högum hf., kt. 670203-2120, skaðabætur að fjárhæð 5.918 krónur, auk vaxta samkvæmt 1. mgr. 8. gr. laga nr. 38/2001, 23. febrúar 2015 til 18. mars 2016, en dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi til greiðsludags.

S-kvk-nf I-kvk-nf.